Zuma betuig medelye ná ongeluk in Zambië | Nuus24
Zuma betuig medelye met Iran ná aardbewings
Zuma betuig medelye met Sisulu-familie
Johannesburg – Pres. Jacob Zuma het Vrydag sy medelye met die inwoners van Zambië betuig nadat 'n ongeluk naby Lusaka die lewe van 50 mense geëis het."Ons harte gaan uit na die families en vriende van die oorledenes. Ons gedagtes is met die beseerdes en ons wens hulle 'n spoedige herstel toe," het Zuma in 'n verklaring gesê.Volgens die polisie het 'n Suid-Afrikaanse plaasbestuurder glo die ongeluk veroorsaak.'n Bus wat 73 passasiers vervoer het, het tromp-op teen 'n vragmotor noord van Lusaka gebots. Altesaam 53 mense is in die ongeluk dood, het die nuusagentskap AFP Donderdag berig."Suid-Afrika treur saam met die mense van Zambië oor die verlies van meer as 50 lewens in die ongeluk," het die verklaring gelui.'n Regeringsamptenaar het die ongeluk as een van die ergste in die land beskryf. – Volg Nuus24 op Twitter
Lees meer oor: jacob zuma | zambië | ongelukke VOLGENDE OP NUUS24X